Lions Club Helsinki/Malmittaret

PITKÄN TÄHTÄIMEN SUUNNITELMA 2018 - 2022

**Malmittarien missio**

Vastata alueemme humanitaarisiin tarpeisiin vapaaehtoisvoimin toteutetulla palvelutyöllä.

**Malmittarien visio**

Olemme toiminta-alueellamme, Koillis-Helsingissä, tunnettu ja luotettu palvelujärjestö, joka toimii alueen asukkaiden hyväksi ja jonka toiminnasta jäsenet voivat olla ylpeitä. Jäsenyys palveluyhteisössämme on tavoiteltu.

**Toiminta-ajatus**

Teemme paikallisesti yhdessä työtä lasten ja nuorten terveen elämän ja kehityksen turvaamiseksi sekä ikääntyneiden, perheiden, vammaisten ja muiden apua tarvitsevien tukemiseksi.

Osallistumme myös Lions-järjestön kansallisiin ja kansainvälisiin hankkeisiin.

Toiminta tarjoaa jäsenelle mahdollisuuden toimia sosiaalisessa yhteisössä, mahdollisuuden kehittyä ihmisenä ja kehittää johtamistaitoja sekä solmia kontakteja kotimaassa ja ulkomailla.

Toimintamme on yleishyödyllistä ja voittoa tavoittelematonta.

**Arvot**

Auttamishalu – Pyyteettömyys – Luotettavuus – Ihmisen kunnioittaminen

Innostava yhteistoiminta – Yhteisöllisyys - Avoimuus

**Me palvelemme paikallisesti**

Autamme ja tuemme nuoria ja lapsia, toimintatapoja muun muassa:

* Stipendit
* Harrastustoiminnan tukeminen
* Tavaralahjoitukset

Autamme ja tuemme perheitä, toimintatapoja muun muassa:

* Hankkeet avustushakemusten perusteella
* Äkillisten katastrofien uhrien auttaminen
* Myös yhdessä yhteistyökumppanien ja muiden järjestöjen kanssa

Ilahdutamme ja avustamme ikääntyneitä, toimintatapoja muun muassa

* Erilainen toiminta palvelutaloissa
* Yksittäisten vanhusten auttaminen avustushakemusten perusteella
* Palvelutempaukset

Autamme ja tuemme vuosittain ja tapauskohtaisesti alueen muita tuen tarpeessa olevia asukkaita

**Valtakunnallinen ja kansainvälinen toiminta**

* Nuorisovaihto
* Kummilapsen koulumaksut Sri Lankassa
* Muiden klubien ja piirin, Suomen Lions-liiton ja kansainvälisen Lions-liiton yhteiset kohteet

**Monta tapaa tehdä hyvää**

Haluamme auttaa sekä käytännön toimin palvellen, että taloudellisesti.

Toteutamme yhdessä monenlaisia palveluaktiviteetteja. Jäsenet lahjoittavat omaa aikaa ja aktiivisuuttaan. Osalla aktiviteeteista on jo useamman vuoden perinteet. Hyviksi havaittujen aktiviteettien lisäksi eri toimintavuosina pyritään kehittämään uusia tapahtumia ja tempauksia.

*Vuosittain toistuvia aktiviteetteja*

* ”Auta lasta – auta perhettä”, vuosittainen tavara- ja ruokalahjoitusten keräys vähävaraisille perheille
* Joululahjakeräys vähävaraisten perheiden lapsille
* Yhteislauluhetket palvelutaloissa vanhusten ilahduttamiseksi
* Äitienpäivä-tanssiaiset ja hemmotteluhetket palvelutaloissa
* Veteraanikonsertti, jolla ilahdutamme ja kunnioitamme veteraaneja

*Taloudellinen avustaminen*

Mahdollistamme taloudellisen avustaminen muun muassa järjestämällä erilaisia tilaisuuksia.

* Konsertteja kaksi kertaa vuodessa
* Osallistumalla erilaisiin paikallisiin aktiviteetteihin
* Myymällä mm joulukortteja ja adresseja
* Keräyksillä ja arpajaisilla
* Ottamalla vastaan lahjoituksia

Teemme yhteistyötä monien paikallisten toimijoiden kanssa sekä palveluaktiviteeteissa, että kerätäksemme varoja tuen tarvitsijoille. Osallistumme erilaisiin paikallisiin tapahtumiin.

Yhteistyökumppaneina ovat muun muassa:

* Pienperheyhdistys
* Seurakunnan Diakoniatyö
* paikalliset koulut
* opettajille suunnattu Lions Quest-koulutus
* alueen nuorisotoimi

**Toiminnan suunnittelu**

Pitkän tähtäimen suunnitelmaa ja strategiaa päivitetään tarvittaessa. Laajempi tarkastelu tehdään viiden vuoden välein. Vuosittain laaditaan tarkempi toimintasuunnitelma. Suunnitteluun saavat osallistua kaikki klubin jäsenet.

Klubin taloustilannetta ja toimintaa seurataan säännöllisesti klubikokouksissa. Vuosittain laaditaan toimintakertomus ja tilinpäätös.

**Tiedottaminen**

Sekä ulkoinen että sisäinen viestintä on aktiivista, avointa ja ajankohtaista. Tiedottamisen tavoitteina ovat:

* Levittää tietoa meistä sekä avuntarvitsijoille että taloudellisille tukijoille
* Tehdä palveluamme tutuiksi paikallisille asukkaille
* Saada uusia, innokkaita jäseniä
* Saada uusia yhteistyökumppaneita

Viestintäkanavina käytetyistä klubin kotisivuista suurin osa sekä yhdistyksen Facebook-sivut ovat julkisia. Sisäisen viestinnän kanavina ovat julkisten kanavien lisäksi kerran kuukaudessa pidettävät hallituksen kokoukset ja klubin kuukausikokoukset sekä sähköpostiviestintä.

 **Mihin jäsen sitoutuu ja mitä hän siitä saa itselleen**

Jäsen kokee visiomme ja toiminta-ajatuksen omikseen. Hän sitoutuu noudattamaan arvojamme. Jäsen sitoutuu osallistumaan palveluaktiviteetteihimme päivätyönsä ja elämäntilanteensa puitteissa.

Jaettu ilo on kaksinkertainen ilo. Toiminta tarjoaa hyvän mielen auttamisesta ja välittävään yhteisöön kuulumisesta. Auttamalla muita saa myös moninkertaisesti iloa itselleen.

Toiminta tarjoaa jäsenelle mahdollisuuden toimia sosiaalisessa yhteisössä. Yhteisen palvelutyön lisäksi, iloa ja yhteisöllisyyttä pyritään lisäämään klubi-ilojemme lisäksi erilaisilla jäsentapahtumilla, muun muassa pikkujouluilla, kauden päätösjuhlilla ja muilla tempauksilla sekä klubien välisellä yhteistyöllä.

Toiminta antaa mahdollisuuden kehittyä ihmisenä ja kehittää johtamistaitoja sekä solmia kontakteja kotimaassa ja ulkomailla. Kannustamme jäseniämme toimimaan aktiivisesti myös eri tehtävissä järjestön eri tasoilla.

*Aktiivisen toiminnan kehittämisen lisäksi tavoitteemme on jäsenmäärän kasvattaminen.*

**Mihin kerätyt varat käytetään**

Kaikki kerätyt varat käytetään 100-prosenttisesti palvelukohteisiin.

Oma hallinto, klubi-toiminta ja jäsenille suunnatut tilaisuudet rahoitetaan jäsenmaksuilla ja jäsenten omalla kustannuksella.